**Zápisnica zo zasadnutia Obecného zastupiteľstva**

**zo dňa 27. 3. 2014**

**Prítomní:** podľa prezenčnej listiny, ktorá tvorí súčasť zápisnice

Program:

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Plán kontrolnej činnosti hlavného kontrolóra a správa o kontrolnej činnosti hlavného kontrolóra obce Veselé za rok 2013
6. Hospodárenie Obecnej kanalizačnej, s. r. o. Veselé za rok 2013
7. Prenájom obecného majetku podľa osobitného zreteľa
8. Výmena okien na obecných budovách – na budove Obecného úradu Veselé a budove OŠK Veselé
9. Výzva na predkladanie žiadostí o nenávratný finančný príspevok MŽP SR
10. Rôzne
	1. Zasadnutie OZ otvorila V. Šipková, starostka obce. Na zasadnutí bolo prítomných 7 poslancov.

 2. V. Šipková, starostka obce prečítala program zasadnutia. Program zasadnutia bol schválený.

 3. V. Šipková predložila návrh na určenie overovateľov zápisnice poslancov RNDr. Annu Duračkovú a PhDr. Petra Koiša, zapisovateľku zápisnice Bc. Máriu Krátkú.

 4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

 5. Plán kontrolnej činnosti hlavného kontrolóra a správu o kontrolnej činnosti hlavného kontrolóra obce Veselé za rok 2013 predložila hlavná kontrolórka obce p. Mária Horinová. Plán činnosti a správa o kontrolnej činnosti tvoria prílohu zápisnice.

1. Správu o hospodárení Obecnej kanalizačnej, s. r. o. Veselé za rok 2013 predložila starostka obce Viera Šipková. Tvorí súčasť zápisnice.

7. Zámer obce Veseléprenajať nehnuteľný majetok obce Veselé vedený Správou katastra Piešťany na LV 900 a to:

p. č. 1039/7 ostatné plochy vo výmere 410 m2 v k. ú. Veselé, p. č. 1039/6 zastavané plochy a nádvoria vo výmere 112 m2, podľa geometrického plánu na zameranie prístavby na p. č. 1039/6 vypracovaného Milanom Kollárom – geodetom, Dubovany č. 243 zo dňa 6. 6. 2013,

žiadateľovi: **Poľovné združenie Dolinka Veselé, IČO: 35592435**

Na dobu určitú – 20 rokov, cena prenájmu: 1,00 € za 1 rok, z dôvodu hodného osobitného zreteľa:

* Vytvorenie zázemia pre kvalitnú činnosť starostlivosti o zver
* Vytvorenie podmienok na cvičné streľby a organizovanie streleckých pretekov a aktivít v spolupráci s obcou
* Na parcele 1039/6 je vybudovaná stavba pre šport a rekreačné účely s. č. 447 vo vlastníctve Poľovného združenia Dolinka Veselé
* Parcela č. 1039/7 je využívaná na streľbu na asfaltové terče.

Po zverejnení na úradnej tabuli obce Veselé a na internetovej stránke obce od. 3. 2. 2014 predložila starostka obce obecnému zastupiteľstvu návrh na uzatvorenie nájomnej zmluvy. Zámer obce nebol občanmi pripomienkovaný.

1. Starostka obce predložila na schválenie čerpanie finančných prostriedkov z rezervného fondu na výmenu okien na budovách vo vlastníctve obce Veselé a to na budove Obecného úradu vo Veselom a na budove OŠK Veselé. Zároveň predložila požiadavku na zakúpenie nového plynového kotla do budovy zdravotného strediska, ktorá je vo vlastníctve obce Veselé, ambulancia MUDr. Lehutovej. Ponuky na realizáciu výmeny okien tvoria súčasť zápisnice.
2. Starostka obce informovala poslancov o výzve MŽP SR na predkladanie žiadostí o nenávratný finančný príspevok „Operačný program Životné prostredie“, prioritná os 1, integrovaná ochrana a racionálne využívanie vôd, operačný cieľ 1.2 odvádzanie a čistenie komunálnych odpadových vôd v zmysle záväzkov SR voči EÚ s dátumom uzavretia výzvy 2. 6. 2014. Vzhľadom na to, že obec potrebuje dobudovať kanalizáciu a rekonštruovať a rozšíriť čističku odpadových vôd, je potrebné vypracovať a podať projekt, ktorý rieši odvádzanie odpadových vôd v rámci aglomerácie od 2000 EO do 10000 EO. Z tohto dôvodu je potrebné aby obce Veselé, Rakovice, Borovce a Dubovany založili združenie obcí a podali spoločný projekt.
3. Starostka obce predložila požiadavku skupiny mládeže, ktorá sa venuje športu, hokeju a hokejbalu, zakúpenia športovej výstroje pre hokejistu brankára. Výstroj bude zakúpená z príspevku MŠ na záujmové vzdelávanie detí s trvalým pobytom na území obce. Výstroj bude zakúpená za podmienky pomoci pri organizácii športových aktivít a údržby športového areálu v obci.

Starostka obce informovala prítomných o voľbách do Európskeho parlamentu dňa 24. 5. 2014. Z tohto dôvodu je potrebné prijať VZN obce Veselé č. 1/2014 o určení vyhradených plôch na verejných priestranstvách na umiestňovanie volebných plagátov počas volebnej kampane.

Ďalej starostka obce informovala prítomných o končiacom 5 ročnom období, na ktoré občania, nájomníci majú uhradené nájomné za hrobové miesta. Poslanci sa dohodli, že výška nájomného na ďalšie 5 ročné obdobie sa nezmení, t. z., že nájomné od 1. 1. 2015 do 31. 12. 2019 bude za jednohrob 7,50 €, dvojhrob 15,00 €, detský hrob 3,75 €, pri trojhroboch a väčších vo výške príslušných násobkoch súm jednohrobu.

Starostka obce predložila požiadavku zakúpiť pre obec fotoaparát, kameru a techniku ozvučenia. Poslanci odsúhlasili zakúpenie tejto techniky na dokumentovanie stavebnotechnických aktivít ako aj kultúrnych, športových podujatí.

Starostka obce informovala prítomných, že v zmysle § 39 odst. 16 zákona 343/2012 si musí obec plniť záväznú povinnosť, zabezpečiť separovaný zber kovov. Z tohto dôvodu obec Veselé objedná 2 veľkokapacitné kontajnery na zber kovov.

Starostka obce informovala prítomných, že v priebehu mesiaca mája budú vymenené posledné hlásiče MR za bezdrôtové. Poslankyňa Janka Kováčová tlmočila kritické pripomienky občanov na fungovanie miestneho rozhlasu. Starostka obce vysvetlila, že po výmene a dokončení rekonštrukcie sa rozhlas doladí a vyskytujúce problémy by sa mali týmto odstrániť.

Poslanec PhDr. Peter Koiš sa informoval o úpravu trávnatých plôch pri budove Obecného úradu Veselé a bytovkách. Starostka obce vysvetlila, že problém verejných priestranstiev a úpravy parkovacích miest pred bytovkami sa bude riešiť komplexne po odovzdaní bytovky.

Starostka obce poďakovala všetkým prítomným za spoluprácu pri organizovaní kultúrnych akcií poriadaných obcou.

**Uznesenia Obecného zastupiteľstva vo Veselom zo dňa 27. 3. 2014**

**Uznesenie Obecného zastupiteľstva vo Veselom č. 10/2014**

Obecné zastupiteľstvo vo Veselom

Schvaľuje

program zasadnutia na deň 27. 3. 2014

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 11/2014**

Obecné zastupiteľstvo vo Veselom

určuje

overovateľov zápisnice poslancov Adrianu Duračkovú a Branislava Kukuča, zapisovateľku zápisnice Bc. Máriu Krátkú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 12/2014**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 23. 1. 2014.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 13/2014**

Obecné zastupiteľstvo vo Veselom

Berie na vedomie

Plán kontrolnej činnosti hlavného kontrolóra p. Márie Horinovej na rok 2014 a správu o kontrolnej činnosti hlavného kontrolóra obce Veselé za rok 2013.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 14/2014**

Obecné zastupiteľstvo vo Veselom

1. Berie na vedomie

Výsledky hospodárenia Obecnej kanalizačnej, s. r. o. Veselé za rok 2013.

1. schvaľuje

poskytnutie dotácie vo výške 1827,71 € fi. Obecná kanalizačná s. r. o. Veselé podľa Spoločenskej zmluvy o založení spoločnosti s ručením obmedzeným zo dňa 7. 2. 2011, čl. X.

**Uznesenie Obecného zastupiteľstva vo Veselom č. 15/2014**

Obecné zastupiteľstvo vo Veselom

Schvaľuje

Uzatvorenie nájomnej zmluvy so žiadateľom: Poľovné združenie Dolinka Veselé, IČO: 35592435 o prenájme: nehnuteľný majetok obce Veselé vedený Správou katastra Piešťany na LV 900 a to:

p. č. 1039/7 ostatné plochy vo výmere 410 m2 v k. ú. Veselé, p. č. 1039/6 zastavané plochy a nádvoria vo výmere 112 m2, podľa geometrického plánu na zameranie prístavby na p. č. 1039/6 vypracovaného Milanom Kollárom – geodetom, Dubovany č. 243 zo dňa 6. 6. 2013, na dobu určitú – 20 rokov, cena prenájmu: 1,00 € za 1 rok, z dôvodu hodného osobitného zreteľa:

* Vytvorenie zázemia pre kvalitnú činnosť starostlivosti o zver
* Vytvorenie podmienok na cvičné streľby a organizovanie streleckých pretekov a aktivít v spolupráci s obcou
* Na parcele 1039/6 je vybudovaná stavba pre šport a rekreačné účely s. č. 447 vo vlastníctve Poľovného združenia Dolinka Veselé
* Parcela č. 1039/7 je využívaná na streľbu na asfaltové terče.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 16/2014**

Obecné zastupiteľstvo vo Veselom

Schvaľuje

1. Čerpanie finančných prostriedkov z rezervného fondu obce Veselé na čiastočnú výmenu okien a vchodových dvier na budove Obecného úradu Veselé s. č. 346 v majetku obce Veselé z dôvodu havarijného stavu.
2. Čerpanie finančných prostriedkov z rezervného fondu obce Veselé na výmenu okien a vchodových dvier na budove s. č. 88 v užívaní Obecného športového klubu v majetku obce Veselé z dôvodu ich havarijného stavu.
3. Zakúpenie plynového kotla do budovy Zdravotného strediska vo Veselom s. č. 55, ktorá je vo vlastníctve obce Veselé, do ambulancie Teradent, s. r. o. Veselé z dôvodu havarijného stavu.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 17/2014**

Obecné zastupiteľstvo vo Veselom

Schvaľuje

Zakúpenie športovej výstroje pre brankára hokejistu do sumy 300,00 €.

Prítomných 7 poslancov

Schválilo 5 poslancov

Neschválila poslankyňa Janka Kováčová a Adriana Duračková

**Uznesenie Obecného zastupiteľstva vo Veselom č. 18/2014**

Obecné zastupiteľstvo vo Veselom

Schvaľuje

Všeobecne záväzné nariadenie obce Veselé č. 1/2014

o určení vyhradených plôch na verejných priestranstvách na umiestňovanie volebných plagátov počas volebnej kampane.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 19/2014**

Obecné zastupiteľstvo vo Veselom

Schvaľuje

1. zmluvu o založení združenia obcí s názvom Združenie obcí Veselé ČOV
2. stanovy združenia obcí Veselé ČOV
3. za člena valného zhromaždenia Združenia obcí Veselé ČOV starostku obce p. Vieru Šipkovú.

Prítomných 7 poslancov

Schválilo 7 poslancov

Vo Veselom 27. 3. 2014

Viera Šipková

Starostka obce

Zapisovateľka:

Bc. Mária Krátká ........................................................

Overovatelia zápisnice:

RNDr. Anna Duračková .........................................................

PhDr. Peter Koiš ........................................................